Tietojen kerääminen manuaalisesti on työlästä, koska henkilö- ja työnantajatiedot tulee toimittaa verottajan vaatimassa muodossa ja henkilöluetteloa on ylläpidettävä päivittäin. Useimmiten pääurakoitsija järjestää työmaalle kulunvalvontalaitteiston, johon kaikki työmaalla työskentelevät leimaavat itsensä.
Kulunvalvontajärjestelmän avulla tarvittavat tiedot työntekijäilmoitukseen on helppo koota, tarkistaa, korjata ja toimittaa verottajalle sähköisesti – jopa täysin automaattisesti. Kulunvalvontajärjestelmä mahdollistaa reaaliaikaisen läsnäoloseurannan ja henkilöluettelon ylläpitämisen työturvallisuuslain vaatimalla tavalla, ilman ylimääräistä vaivaa.